钦定古今图书集成/方舆汇编/职方典/第1184卷 > 《次韵前篇》前人
## 钦定古今图书集成/方舆汇编/职方典/第1184卷 > 《次韵前篇》前人

“去年花落在徐州，对月酣歌美清夜。今年黄州见花
发，小院闭门风露下。万事如花不可期，馀生似酒那
禁泻。忆昔还乡溯巴峡，帆落樊口高桅亚。长江滚滚
空自流，白发纷纷宁少借。竟无五亩继沮溺，空有千
篇凌鲍谢。至今归计负云山，未免孤衾眠客舍。”少年
辛苦真食蓼，老境清闲如啖蔗。饥寒未至且安居，忧
患巳空犹梦怕。穿花踏月饮村酒，免使醉归官长骂。